als_Latn dik_Latn tur_Latn
Ministrja e Kulturës së Maqedonisë, Elizabeta Kanceska Milevska dhe ministrja e Kulturës së Shqipërisë, Mirela Kumbaro, pas një takimi në Tiranë kanë nënshkruar një protokoll bashkëpunimit në mes dy vendeve, duke e bërë kështu protokollin e dytë të këtij lloji që e nënshkruan Kumbaro, pas atij me Kosovën.
Sipas mediave shqiptare, ndër pikat kyçe të bashkëpunimit do të jetë restaurimi i monumenteve kulturore, me theks të veçantë vlerësimi i ndërtesës ku u mbajt Kongresi i Manastirit.
Ky dokument ka vlerë deri në vitin 2020 dhe do të përfshijë fushat kryesore të kulturës, përfshirë këtu trashëgiminë kulturore, teatrin, muzikën, thesarin folklorik, etk. Besohet se pasues i këtij protokolli do të jetë një kalendar i përbashkët kulturor mes dy vendeve.
Një kalendar të tillë, Kumbaro e ka nënshkruar me ministrin e Kulturës në Kosovë, Kujtim Shala, muajin e kaluar për ta vazhduar këtë bashkëpunim të nisur vitin e kaluar.
als_Latn als_Latn als_Latn als_Latn